CELEX: 32017R1407
Language: lv
Date: 2017-08-01 00:00:00
Title: Komisijas Regula (ES) 2017/1407 (2017. gada 1. augusts), ar kuru labo Regulas (ES) Nr. 432/2012, ar ko izveido sarakstu ar atļautajām veselīguma norādēm uz pārtikas produktiem, kuras neattiecas uz slimības riska samazināšanu un uz bērnu attīstību un veselību, versiju bulgāru, portugāļu, somu, spāņu un vācu valodā (Dokuments attiecas uz EEZ. )

2.8.2017   
            
            
               LV
            
            
               Eiropas Savienības Oficiālais Vēstnesis
            
            
               L 201/1
            
         KOMISIJAS REGULA (ES) 2017/1407
   (2017. gada 1. augusts),
   ar kuru labo Regulas (ES) Nr. 432/2012, ar ko izveido sarakstu ar atļautajām veselīguma norādēm uz pārtikas produktiem, kuras neattiecas uz slimības riska samazināšanu un uz bērnu attīstību un veselību, versiju bulgāru, portugāļu, somu, spāņu un vācu valodā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1924/2006 par uzturvērtības un veselīguma norādēm uz pārtikas produktiem (1) un jo īpaši tās 13. panta 4. punktu,
   tā kā:
   
               (1)
            
            
               Komisijas Regulas (ES) Nr. 432/2012 (2) bulgāru, spāņu un vācu valodas versijā ir kļūda pielikumā slejā “Norāde”, kura attiecas uz ierakstu “Ēdienreizes aizstājējs svara kontrolei”, kur tas slejā “Uzturviela, viela, pārtikas produkts vai pārtikas produktu kategorija” minēts pirmo reizi.
            
         
               (2)
            
            
               Regulas (ES) Nr. 432/2012 somu valodas versijā ir kļūda pielikumā slejā “Pārtikas produkta lietošanas nosacījumi un/vai ierobežojumi un/vai papildu paziņojums vai brīdinājums”, kas attiecas uz ierakstu “Ēdienreizes aizstājējs svara kontrolei”, kur tas slejā “Uzturviela, viela, pārtikas produkts vai pārtikas produktu kategorija” minēts otro reizi.
            
         
               (3)
            
            
               Regulas (ES) Nr. 432/2012 portugāļu valodas versijā ir kļūda pielikumā slejā “Pārtikas produkta lietošanas nosacījumi un/vai ierobežojumi un/vai papildu paziņojums vai brīdinājums”, kas attiecas uz abiem ierakstiem “Ēdienreizes aizstājējs svara kontrolei”, kuri minēti slejā “Uzturviela, viela, pārtikas produkts vai pārtikas produktu kategorija”.
            
         
               (4)
            
            
               Tādēļ Regulas (ES) Nr. 432/2012 bulgāru, portugāļu, somu, spāņu un vācu valodas versija būtu attiecīgi jālabo. Tas neskar pārējo valodu versijas.
            
         
               (5)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   
      (Neattiecas uz latviešu valodas versiju)
   
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 1. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 404, 30.12.2006., 9. lpp.
   
   
      (2)  Komisijas 2012. gada 16. maija Regula (ES) Nr. 432/2012, ar ko izveido sarakstu ar atļautajām veselīguma norādēm uz pārtikas produktiem, kuras neattiecas uz slimības riska samazināšanu un uz bērnu attīstību un veselību (OV L 136, 25.5.2012., 1. lpp.).